**8- класс. Кыргыз тили 4-чейрек 16,21.04 ( 2 саат)**

Сабактын темасы: Бышыктоочтун милдетин зат атоочтордун аткарышы.

Сабактын максаты:

1.**Билим берүүчүлүк**: Окуучулар бышыктоочтун милдетин зат атоочтордун аткарышы боюнча маалымат алышат,кыймыл- аракеттин ордун, багытын билгизип, барыш,жатыш,чыгыш жѳндѳмѳдѳ турган зат атоочтор бышыктоочтук милдет аткарарын билишет.

2. **Ѳнүктүрүүчүлүк**: Тема аркылуу окуучулардын эске сактоосу,сѳз байлыгы калыптанат, ѳз алдынча тапшырмаларды аткарууга,зат атоочту башка сѳз түркүмдѳрүнѳн айырмалаганга кѳнүгүшѳт.

3. **Тарбиялык**: : Ѳз ара мамилешип иштешет.Кыргызча сүйлѳѳгѳ тарбияланышат.

**1. Видео сабак кѳрүү.**

<https://e.mail.ru/attachment/15875402302065523673/0;1?x-email=maratovaseilya%40gmail.com>

Үй иши:Эрежени жаттоо ( 99- бет ),152- кѳнүгүү.

**2.Бышыктоо:** Жаңы сѳздѳр менен иштѳѳ.

Ѳмүрдүн дарыясы –как вечность

Тынымсыз –беспрерывно

Күркүрѳп- гудеть

Балтыркан- отрочестным

Кат тааныды- стал грамотным

Сыйлык ээси- лауреат премии

Үй иши: 6 сүйлѳм түзүү.( жаңы сѳздѳр менен )

**8- класс. Кыргыз тили 4-чейрек 22.23.04 ( 2 саат)**

Сабактын темасы: Грамматикалык лексикалык кѳнүгүү.

Сабактын максаты:

1.**Билим берүүчүлүк**: Окуучулар ѳтүлгѳн теманын үстүнѳн кѳнүгүүлѳрдү туура,сулуу жазышат.Суроолорго тура жооп беришет, ѳз алдынча иштей алышат.

2. **Ѳнүктүрүүчүлүк**: Тема аркылуу окуучулардын эске сактоосу,сѳз байлыгы калыптанат,кол жазма сулуулугу ѳсѳт, ѳз алдынча тапшырмаларды аткарууга кѳнүгүшѳт.

3. **Тарбиялык**: : Ѳз ара мамилешип иштешет.Кыргызча сүйлѳѳгѳ, бири- бирин сыйлоого, урматтоого тарбияланышат

**1.Текст менен иштѳѳ**.

а)Жаңы сѳздѳр менен таанышуу, иштѳѳ.

Жакырлык- бедность

Издешсе- искали

Торпок- теленок

Кайтар- охраняй

Дайынсыз жоголот- исчезает, пропадает без вести

Семирип- стал жирным, толстым

Айланды- покружился (превратился)

б)Окуу,которуу

в) Суроо- жооп

Үй иши:Текстти окуу,эрежелерди кайталоо

**2.Грамматикалык лексикалык кѳнүгүү иштѳѳ.**

1.Ѳзалдынча иштѳѳ

2.6 тапшырма аткаруу

Үй иши: Ѳтүлгѳн темалар боюнча эрежелерди кайталоо,7 сүйлѳм оозеки мисал келтирүү.

**8- класс. Кыргыз тили 4-чейрек 22.23.04 ( 2 саат)**

**Текст менен иштѳѳ**

**Жети – Ѳгүз**

Илгери – илгери бир жесир аял болгон экен. Анын Асан,Үсѳн деген уулдары бар экен. Ошол аял жашаган айылда сансыз,түтѳгѳн малы бар, бирок ѳзү ач кѳз, сараң бай болуптур. Жакырлыктын айынан байкуш аял эгиз балдарын байга жалчыга берет. Асан менен Үсѳн байдын торпокторун кайтарып, эптеп жан багышат.

Бир күнү алар торпокторду кайтарып жүрүшсѳ, күн бузулуп,туман түшѳт. Борошолоп кар жаап, мал кѳрүнбѳйт. Эптеп торпокторду айдап, кечке маал келишсе, жети торпогунун саны чыкпайт. Эртеси күнү кечке издешсе да, жети торпоктун дайны жок.

Ач кѳз бай Асан менен Үсѳнгѳ:

- Торпокторду тапмайынча келбегиле! – деп буюрат.

Эки бала апасы менен коштошуп, торпокторду издегени кетип дайынсыз жоголот.

Эне болсо кайгыга чѳгүп, чачы куудай болот. Айласы кеткенде ,балдарын ѳзү издеп жѳнѳйт. Жер кезип, издебеген жери калбай балдарын чакырат.

Бир күнү тоо- ташты аралап келе жатса,алдынан тоодой болгон жети ѳгүз чыгат. Эне баягы жоголгон жети торпок экенин таанып, мѳгдѳп ыйлайт. Торпоктор ээн талаада жүрүп семирип, жапайы болуп кетишкенин экен. Ошондо эне:

- Каргыш тийген ѳгүздѳр! Силер үчүн эки уулумдан айрылдым! Жетѳѳң тең ташка айлангыла!!! – деп каргайт.

Ошол замат ѳгүздѳр жети кызыл тоодой болгон ташка айланыптыр.

Азыр да ушул тоолордун арасынан: «Асан!», « Үсѳн!» - деп бирин бири издеп чакырган балдардын үнү угулат дешет.

**8- класс. Кыргыз тили 4-чейрек 22.23.04 ( 2 саат)**

**Грамматикалык лексикалык кѳнүгүү**

**Окуучунун аты- жѳнү-------------------------------------------------------------**

**Класс:**

**1.Эмне үчүн текст «Жети – Ѳгүз» деп аталат? Ѳз сѳзүңѳр менен жооп бергиле.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Асан менен Үсѳнгѳ окшош дагы кандай эгиздердин аттарын билесиңер?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.Тексттен бышыктоочту таап,жазгыла,талдагыла**

.

М: **Мектепке-** орун бышыктооч, суроосу каякка?Зат атооч

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.Бул сѳз айкаштардын маанисин чечмелеп жазгыла.**

Сараң бай-

Чачы куудай-

Сансыз-

Жалчыга берет-

Жесир аял-

Дайны жок-

**5.Бул сүйлѳмдүн катасын тууралап жазгыла.**

Жакырлыктан айды байкуш аялдын эгиз балдарга байда жалчынын берет.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6. «Жети – Ѳгүз» сѳз менен кластер түзгүл.**